ΚΑΝΟΝΙΣΜΟΣ (ΕΟΚ) αριθ. 1516/76 ΤΟΥ ΣΥΜΒΟΥΛΙΟΥ της 24ης Ιουνίου 1976 περί εισαγωγών οίνου νωπών σταφυλών, προοριζομένων να αλκοολωθούν, καταγωγής Αλγερίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 113,

την πρόταση της Επιτροπής,

τη γνώμη της Συνελεύσεως(1),

Εκτιμώντας:

ότι η συμφωνία συνεργασίας μεταξύ της Ευρωπαϊκής Οικονομικής Κοινότητος και της Λαϊκής Δημοκρατίας της Αλγερίας, και η προσωρινή συμφωνία(2), που προορίζεται να θέσει προκαταβολικά σε εφαρμογή ορισμένες διατάξεις της συμφωνίας συνεργασίας, υπογράφτηκαν στις 26 Απριλίου 1976-

ότι το άρθρο 20 παράγραφος 2 υπό β) της συμφωνίας συνεργασίας, και το άρθρο 13 παράγραφος 2 υπό β) της προσωρινής συμφωνίας προβλέπουν ότι, για τέσσερα χρόνια και μέσα στα όρια μιας ετησίας ποσοστώσεως 500 000 εκατολίτρων, η δασμολογική παραχώρηση που συνίσταται σε 80% μείωση των δασμών κατά τις εισαγωγές οίνων νωπών σταφυλών, προοριζομένων να αλκοολωθούν, που υπάγονται στις διακρίσεις 22.05 Γ I ex β) και Γ II ex β) του Κοινού Δασμολογίου, καταγωγής Αλγερίας υπόκεινται στην τήρηση μιας ειδικής τιμής- ότι συντρέχει λόγος να καθορισθεί διαδικασία για τη θέσπιση των λεπτομερειών εφαρμογής αυτού του καθεστώτος-

ότι συντρέχει λόγος να ορισθεί επακριβώς ότι η τήρηση μιας ειδικής τιμής μέσα στα πλαίσια της ποσοστώσεως που προβλέπεται για τους εν λόγω οίνους συνεπάγεται ομοίως απαλλαγή από την εξισωτική εισφορά που προβλέπεται στο άρθρο 9 του κανονισμού (ΕΟΚ) αριθ. 816/70 του Συμβουλίου της 28ης Απριλίου 1970 περί συμπληρωματικών διατάξεων κοινής οργανώσεως της αμπελοοινικής αγοράς(3), όπως τροποποιήθηκε τελευταία από τον κανονισμό (ΕΟΚ) αριθ. 1932/75(4)-

ότι ο κανονισμός (ΕΟΚ) αριθ. 2506/75 του Συμβουλίου της 29ης Σεπτεμβρίου 1975, περί ειδικών κανόνων για την εισαγωγή προϊόντων που υπάγονται στον οινικό τομέα, καταγωγής ορισμένων τρίτων χωρών(5), καθιερώνει ένα σύστημα ελέγχου της τηρήσεως της τιμής αναγωγής στην περίπτωση εισαγωγών οίνων καταγωγής τρίτων χωρών, που έχουν αναλάβει την υποχρέωση να τηρούν την τιμή αυτή, είτε στα πλαίσια του άρθρου 9 παράγραφος 3 δεύτερο εδάφιο του κανονισμού (ΕΟΚ) αριθ. 816/70, είτε στα πλαίσια των συμφωνιών που προβλέπουν προτιμησιακές δασμολογικές παραχωρήσεις- ότι είναι αναγκαίο, για τους σκοπούς του παρόντος κανονισμού, να δηλώνεται η τιμή αναγωγής "ελεύθερο στα σύνορα", στα πλαίσια της ποσοστώσεως των οίνων Αλγερίας που προορίζονται να αλκοολωθούν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση του άρθρου 9 παράγραφος 3 δεύτερο εδάφιο του κανονισμού (ΕΟΚ) αριθ. 816/70, η εξισωτική εισφορά δεν εισπράττεται για εισαγωγές οίνων νωπών σταφυλών, προοριζομένων να αλκοολωθούν, υπαγομένων στις διακρίσεις 22.05 Γ I ex β) και Γ II ex β) του Κοινού Δασμολογίου, καταγωγής Αλγερίας, όταν η τιμή προσφοράς τους "ελεύθερο στα σύνορα" είναι ίση ή υψηλότερη από την τιμή αναγωγής που αναφέρεται στο άρθρο 9 του ως άνω κανονισμού, μειωμένη κατά τους δασμούς που πράγματι εισπράχθηκαν, καθώς και:

- 30% της διαφοράς μεταξύ της τιμής αναγωγής και της τιμής προσανατολισμού κατά τη διάρκεια του πρώτου έτους εφαρμογής του παρόντος κανονισμού-

- 22,5% της διαφοράς μεταξύ της τιμής αναγωγής και της τιμής προσανατολισμού κατά τη διάρκεια του δευτέρου έτους εφαρμογής του παρόντος κανονισμού-

- 15% της διαφοράς μεταξύ της τιμής αναγωγής και της τιμής προσανατολισμού κατά τη διάρκεια του τρίτου έτους εφαρμογής του παρόντος κανονισμού-

- 7,5% της διαφοράς μεταξύ της τιμής αναγωγής και της τιμής προσανατολισμού κατά τη διάρκεια του τετάρτου έτους εφαρμογής του παρόντος κανονισμού.

Για την εφαρμογή του πρώτου εδαφίου εννοείται ως:

- "τιμή προσανατολισμού", η τιμή προσανατολισμού του τύπου R I όσον αφορά τους ερυθρούς οίνους και η τιμή προσανατολισμού του τύπου Α Ι όσον αφορά τους λευκούς οίνους-

- "τιμή αναγωγής", η τιμή αναγωγής που εφαρμόζεται για τους εν λόγω οίνους, όπως καθορίστηκε από την Κοινότητα, και ισχύει ανά πάσα στιγμή κατά τη διάρκεια της εν λόγω περιόδου.

2. Η παράγραφος Ι εφαρμόζεται μέσα στο όριο της ποσοστώσεως των 500 000 εκατολίτρων για κάθε έτος εφαρμογής.

Άρθρο 2

Κατά παρέκκλιση από το άρθρο 1 του κανονισμού (ΕΟΚ) αριθ. 2506/75, η τιμή αναγωγής "ελεύθερο στα σύνορα" για τους οίνους που αναφέρονται στο άρθρο 1 είναι η τιμή που προκύπτει από την εφαρμογή του προαναφερθέντος άρθρου.

Άρθρο 3

1. Το Συμβούλιο, με ειδική πλειοψηφία, μετά από πρόταση της Επιτροπής, κατανέμει την ποσόστωση που αναφέρεται στο άρθρο 1 παράγραφος 2.

2. Οι λεπτομέρειες εφαρμογής του παρόντος κανονισμού, και ιδίως οι λεπτομέρειες διαχειρίσεως της ποσοστώσεως, καθώς και οι διατάξεις που αφορούν τον έλεγχο του προορισμού των εν λόγω οίνων, θεσπίζονται σύμφωνα με τη διαδικασία του άρθρου 7 του κανονισμού αριθ. 24(6).

Άρθρο 4

Το καθεστώς που προβλέπεται στον παρόντα κανονισμό εφαρμόζεται από της ενάρξεως της ισχύος της προσωρινής συμφωνίας μεταξύ της Ευρωπαϊκής Οικονομικής Κοινότητος και της Λαϊκής Δημοκρατίας της Αλγερίας.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 24 Ιουνίου 1976.

Για το Συμβούλιο

Ο Πρόεδρος

G. THORN

(1) Γνώμη διατυπωθείσα την 18η Ιουνίου 1976 και μη ακόμα δημοσιευθείσα στην Επίσημη Εφημερίδα

(2) ΕΕ αριθ. Ν 141 της 28.5.1976, σ. 2.

(3) ΕΕ αριθ. Ν 99 της 5.5.1970, σ. 1.

(4) ΕΕ αριθ. Ν 198 της 29.7.1975, σ. 19.

(5) ΕΕ αριθ. Ν 256 της 2.10.1975, σ. 2.

(6) ΕΕ αριθ. 30 της 20.4.1962, σ. 989/62.